Α4-0018/95

Πρόταση απόφασης (ΕΚ) του Ευρωπαϊκού Κοινοβουλίου και του Συμβουλίου σχετικά με πρόγραμμα κοινοτικής δράσης στον τομέα της προαγωγής, ενημέρωσης, αγωγής και κατάρτισης σε θέματα υγείας εντός του πλαισίου δράσης στον τομέα της δημόσιας υγείας (COM(94)0202 - C4-0079/94 - 94/0130(COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Πέμπτη αιτιολογική σκέψη

>Αρχικό κείμενο>

ότι τα συμπεράσματα του Συμβουλίου και των υπουργών Υγείας των κρατών μελών συνελθόντων στα πλαίσια του Συμβουλίου της 13ης Νοεμβρίου 1992, με βάση την ανακοίνωση της Επιτροπής προς το Συμβούλιο της 11ης Μαΐου 1992 σχετικά με την αγωγή σε θέματα υγείας στα σχολεία, εντόπισαν το σχολείο ως ζωτικό χώρο για τη συστηματική ανάπτυξη υγιεινού τρόπου ζωής ο οποίος θα συμβάλει στη μείωση των ασθενειών και των ατυχημάτων θεωρούσε ότι υπάρχουν πολλοί άλλοι χώροι όπως το σπίτι, οι τοπικές κοινότητες, ο χώρος εργασίας, τα νοσοκομεία, στο πλαίσιο των οποίων η προαγωγή της υγείας και η αγωγή σε θέματα υγείας διαδραματίζουν πρωταγωνιστικό ρόλο και καλούσαν την Επιτροπή να ενισχύσει τη συνεργασία μεταξύ των κρατών μελών εφαρμόζοντας αποτελεσματικές ενέργειες για την προαγωγή της υγείας και την αγωγή σε θέματα υγείας στους διάφορους χώρους[semigr ]

>Κείμενο μετά την ψηφοφορία στο ΕΚ>

ότι τα συμπεράσματα του Συμβουλίου και των υπουργών Υγείας των κρατών μελών συνελθόντων στα πλαίσια του Συμβουλίου της 13ης Νοεμβρίου 1992, με βάση την ανακοίνωση της Επιτροπής προς το Συμβούλιο της 11ης Μαΐου 1992 σχετικά με την αγωγή σε θέματα υγείας στα σχολεία, εντόπισαν το σχολείο ως ζωτικό χώρο για τη συστηματική ανάπτυξη υγιεινού τρόπου ζωής ο οποίος θα συμβάλει στη μείωση των ασθενειών και των ατυχημάτων θεωρούσε ότι υπάρχουν πολλοί άλλοι χώροι όπως το σπίτι, οι τοπικές κοινότητες, ο χώρος εργασίας, τα νοσοκομεία, τα φαρμακεία, κλπ., στο πλαίσιο των οποίων η προαγωγή της υγείας και η αγωγή σε θέματα υγείας διαδραματίζουν πρωταγωνιστικό ρόλο και καλούσαν την Επιτροπή να ενισχύσει τη συνεργασία μεταξύ των κρατών μελών εφαρμόζοντας αποτελεσματικές ενέργειες για την προαγωγή της υγείας και την αγωγή σε θέματα υγείας στους διάφορους χώρους[semigr ]

(Τροπολογία 2)

Αιτιολογική σκέψη 7α (νέα)

>Κείμενο μετά την ψηφοφορία στο ΕΚ>

ότι το ποσοστό των ατόμων στην Κοινότητα που βρίσκονται ή έχουν υπερβεί την ηλικία των 60 ετών αυξάνεται και υπολογίζεται ότι θα φτάσει το 24% περίπου του συνολικού πληθυσμού το 2010, και ότι είναι ευκταίο να ενθαρρυνθεί το τμήμα αυτό του πληθυσμού να παραμείνει υγιές και απηλλαγμένο ασθενειών όσο το δυνατό για περισσότερο χρόνο[semigr ]

(Τροπολογία 4)

Αιτιολογική σκέψη 9α (νέα)

>Κείμενο μετά την ψηφοφορία στο ΕΚ>

ότι υφίσταται αλληλεπίδραση μεταξύ ορισμένων στόχων της κοινωνικής πολιτικής και των στόχων που επιδιώκονται στον τομέα της δημόσιας υγείας, εφόσον οι καλές συνθήκες εργασίας συμβάλλουν στην αρμονική ανάπτυξη και την ισορροπία κάθε ατόμου[semigr ]

(Τροπολογία 5)

Aιτιολογική σκέψη 11α (νέα)

>Κείμενο μετά την ψηφοφορία στο ΕΚ>

ότι μεταξύ των δραστηριοτήτων για την πραγωγή της υγείας, εκτός από την ενημέρωση, την πρόληψη και την κατάρτιση, εντάσσεται και ο καθορισμός των ελάχιστων ποιοτικών κριτηρίων για την προάσπιση των ευρωπαίων πολιτών, μέτρων που αφορούν και τις δραστηριότητες διάγνωσης και θεραπείας που πραγματοποιούνται στα υγειονομικά συστήματα των κρατών μελών της Ένωσης[semigr ]

(Τροπολογία 6)

Aιτιολογική σκέψη 13α (νέα)

>Κείμενο μετά την ψηφοφορία στο ΕΚ>

ότι, αν και η παρατεταμένη περίοδος υγείας σε μεγάλη ηλικία είναι εν γένει επιθυμητή, η τάση των γυναικών να ζουν περισσότερο από τους άνδρες και (εν μέρει για το λόγο αυτό) η υποβολή των χρηματικών τους πόρων σε μεγαλύτερη πίεση, απαιτεί ιδιαίτερη αναγνώριση[semigr ]

(Τροπολογία 7)

Αιτιολογική σκέψη 14α (νέα)

>Κείμενο μετά την ψηφοφορία στο ΕΚ>

ότι το άρθρο 129 της Συνθήκης ΕΚ καθορίζει ότι οι απαιτήσεις στον τομέα της προστασίας της υγείας αποτελούν συνιστώσα των άλλων πολιτικών της Κοινότητας[semigr ]

(Τροπολογία 8)

Άρθρο 1

>Αρχικό κείμενο>

Εγκρίνεται πρόγραμμα κοινοτικής δράσης σχετικά με την προαγωγή της υγείας και την ενημέρωση, αγωγή και κατάρτιση σε θέματα υγείας για περίοδο πέντε ετών, από την 1η Ιανουαρίου 1995 έως την 31 Δεκεμβρίου 1999.

>Κείμενο μετά την ψηφοφορία στο ΕΚ>

Εγκρίνεται πρόγραμμα κοινοτικής δράσης σχετικά με την προαγωγή της υγείας και την ενημέρωση, αγωγή και κατάρτιση σε θέματα υγείας για περίοδο πέντε ετών, από την 1η Ιανουαρίου 1996 έως την 31 Δεκεμβρίου 2000. Το εν λόγω πρόγραμμα πρέπει να λαμβάνει υπόψη τις διάφορες δράσεις που επιχειρήθηκαν στο παρελθόν ή βρίσκονται εν εξελίξει στα κράτη μέλη, είτε από τις αρμόδιες αρχές, είτε από άλλους παράγοντες της υγειονομικής πολιτικής.

(Τροπολογία 9)

Άρθρο 2

>Αρχικό κείμενο>

Η Επιτροπή εξασφαλίζει την υλοποίηση των ενεργειών που καθορίζονται στο επισυναπτόμενο παράρτημα σύμφωνα με το άρθρο 5 και σε στενή συνεργασία με τα κράτη μέλη καθώς και τους φορείς και τις οργανώσεις που δραστηριοποιούνται στον τομέα της προαγωγής της υγείας.

>Κείμενο μετά την ψηφοφορία στο ΕΚ>

Η Επιτροπή εξασφαλίζει την υλοποίηση των ενεργειών που καθορίζονται στο επισυναπτόμενο παράρτημα σύμφωνα με το άρθρο 5 και σε στενή συνεργασία με τα κράτη μέλη. Επίσης συνεργάζεται με τους φορείς και τις οργανώσεις που δραστηριοποιούνται στον τομέα της προαγωγής της υγείας.

(Τροπολογία 10)

Άρθρο 3

>Αρχικό κείμενο>

Η δημοσιονομική αρχή καθορίζει τις πιστώσεις που διατίθενται για κάθε οικονομικό έτος.

>Κείμενο μετά την ψηφοφορία στο ΕΚ>

Η δημοσιονομική αρχή καθορίζει τις πιστώσεις που διατίθενται για κάθε οικονομικό έτος λαμβάνοντας υπόψη τις αρχές της ορθής διαχείρισης που εκτίθενται στo άρθρο 2 του Δημοσιονομικού Κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων και με βάση τις πληροφορίες που παρέχονται από το ενημερωμένο δημοσιονομικό δελτίο.

(Τροπολογία 11)

Άρθρο 4

>Αρχικό κείμενο>

Η Επιτροπή μεριμνά ώστε οι κοινοτικές ενέργειες που υλοποιούνται στο πλαίσιο του προγράμματος αυτού να είναι συνεπείς και συμπληρωματικές προς τα άλλα σχετικά κοινοτικά προγράμματα και πρωτοβουλίες.

>Κείμενο μετά την ψηφοφορία στο ΕΚ>

Η Επιτροπή μεριμνά ώστε οι κοινοτικές ενέργειες που υλοποιούνται στο πλαίσιο του προγράμματος αυτού να είναι συνεπείς και συμπληρωματικές προς όλες τις άλλες κοινοτικές δράσεις, προγράμματα και πρωτοβουλίες που έχουν επίδραση στην υγεία, ιδίως δε στους τομείς της εκπαίδευσης και της κατάρτισης καθώς και της υγείας και της ασφάλειας κατά την εργασία. Μεριμνά ιδίως για την ενίσχυση του συντονισμού μεταξύ των υπηρεσιών της, ούτως ώστε να εξασφαλίζεται η πραγματική συνεκτίμηση των απαιτήσεων της υγείας στις άλλες κοινοτικές πολιτικές.

(Τροπολογία 12)

Άρθρο 5, παράγραφος 2, πρώτο εδάφιο

>Αρχικό κείμενο>

2. Ο εκπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειαστεί, προβαίνει σε ψηφοφορία.

>Κείμενο μετά την ψηφοφορία στο ΕΚ>

2. Ο εκπρόσωπος της Επιτροπής υποβάλλει στο Ευρωπαϊκό Κοινοβούλιο και στην εν λόγω επιτροπή σχέδιο των μέτρων που πρόκειται να ληφθούν. To Eυρωπαϊκό Κοινοβούλιο και η συμβουλευτική επιτροπή διατυπώνουν τη γνώμη τους για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειαστεί, προβαίνει σε ψηφοφορία.

(Τροπολογία 13)

Άρθρο 5, παράγραφος 2, τρίτο εδάφιο

>Αρχικό κείμενο>

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

>Κείμενο μετά την ψηφοφορία στο ΕΚ>

Η Επιτροπή λαμβάνει ιδιαίτερα υπόψη τη γνώμη του Ευρωπαϊκού Κοινοβουλίου και της συμβουλευτικής επιτροπής. Ενημερώνει το Ευρωπαϊκό Κοινοβούλιο και τη συμβουλευτική επιτροπή για τον τρόπο με τον οποίο έλαβε υπόψη τις γνώμες αυτές.

(Τροπολογία 14)

Άρθρο 6, παράγραφος 1

>Αρχικό κείμενο>

1. Η Κοινότητα ενθαρρύνει τη συνεργασία με τρίτες χώρες καθώς και με διεθνείς οργανισμούς που ασχολούνται με τη δημόσια υγεία, συμπεριλαμβανομένης της Παγκόσμιας Οργάνωσης Υγείας.

>Κείμενο μετά την ψηφοφορία στο ΕΚ>

1. Η Κοινότητα ενθαρρύνει τη συνεργασία με τρίτες χώρες καθώς και με διεθνείς οργανισμούς που ασχολούνται με τη δημόσια υγεία, συμπεριλαμβανομένης της Παγκόσμιας Οργάνωσης Υγείας. Η Κοινότητα ενισχύει τη συνεργασία με τους διεθνείς οργανισμούς, τους μη κυβερνητικούς οργανισμούς, τους μη κερδοσκοπικούς οργανισμούς και τον ιδιωτικό τομέα, των οποίων βασικός στόχος είναι η υγεία ή οι οποίοι έχουν ενεργό δράση στους τομείς της κοινωνικής ολοκλήρωσης ή της υγείας.

(Τροπολογία 15)

Άρθρο 7, παράγραφος 2α (νέα)

>Κείμενο μετά την ψηφοφορία στο ΕΚ>

2α. Η έκθεση αυτή θα περιλαμβάνουν λεπτομερή στοιχεία για την πρόοδο που σημειώνεται όσον αφορά την ένταξη των στόχων της δημόσιας υγείας στους άλλους τομείς της κοινοτικής πολιτικής.

(Τροπολογία 16)

Παράρτημα, Μέρος Α, παράγραφος 1

>Αρχικό κείμενο>

1. Προσπάθειες για την επίτευξη καλύτερης γνώσης των εμπλεκομένων ψυχοκοινωνιολογικών μηχανισμών και των μεθόδων και τεχνικών ενημέρωσης σε θέματα υγείας, καθώς και ενθάρρυνση της εκτίμησης των αποτελεσμάτων.

>Κείμενο μετά την ψηφοφορία στο ΕΚ>

1. Στήριξη και συντονισμός των προσπαθειών που πραγματοποιούνται στα κράτη μέλη με στόχο την επίτευξη καλύτερης γνώσης των εμπλεκομένων ψυχοκοινωνιολογικών μηχανισμών και των μεθόδων και τεχνικών ενημέρωσης σε θέματα υγείας.

Ενθάρρυνση της εκτίμησης και της διάδοσης των αποτελεσμάτων και χρήση των πληροφοριών και δεδομένων που προέρχονται από τα δίκτυα φαρμακείων που υπάρχουν στο έδαφος της Ένωσης.

(Τροπολογία 17)

Παράρτημα, Μέρος Α, παράγραφος 2α (νέα)

>Κείμενο μετά την ψηφοφορία στο ΕΚ>

2α. Εκπόνηση ενός ευρωπαϊκού προγράμμματος μελετών με στόχο την εναρμόνιση των ορισμών και των επιστημονικών δεδομένων των κρατών μελών στον τομέα της υγείας, σε σύνδεση με τα άλλα ειδικά προγράμματα, ιδιαιτέρως δε με το πρόγραμμα «δείκτες υγείας».

(Τροπολογία 18)

Παράρτημα, Μέρος Α, παράγραφος 2β (νέα)

>Κείμενο μετά την ψηφοφορία στο ΕΚ>

2β. Προαγωγή και στήριξη προγραμμάτων έρευνας στην επιδημιολογία, σε σύνδεση με άλλα ειδικά προγράμματα, ιδίως με το πρόγραμμα «ΒΙΟΜΕD».

Προαγωγή της «κοινωνικής» επιδημιολογίας της υγείας.

(Τροπολογία 19)

Παράρτημα, Μέρος Α, παράγραφος 3

>Αρχικό κείμενο>

3. Υποστήριξη για τη δημιουργία ευρωπαϊκής υποδομής για την παροχή πληροφοριών και τεκμηρίωσης που αφορούν τη δημόσια υγεία και την προαγωγή της υγείας η οποία θα απευθύνεται στους εργαζόμενους, τα μέλη της διοίκησης και τα κέντρα λήψης αποφάσεων στον τομέα της δημόσιας υγείας καθώς και διάδοση προς τους ενδιαφερόμενους πληροφοριών σχετικά με τις δραστηριότητες της Κοινότητας στον τομέα αυτό.

>Κείμενο μετά την ψηφοφορία στο ΕΚ>

3. Υποστήριξη στα διεθνικά δίκτυα κέντρων αναφοράς και τεκμηρίωσης που αφορούν τη δημόσια υγεία και την προαγωγή της υγείας η οποία θα απευθύνεται στους εργαζόμενους (ιατρούς, φαρμακοποιούς, κτλ.), τα μέλη της διοίκησης και τα κέντρα λήψης αποφάσεων στον τομέα της δημόσιας υγείας καθώς και διάδοση προς τους ενδιαφερόμενους πληροφοριών σχετικά με τις δραστηριότητες της Κοινότητας στον τομέα αυτό.

(Τροπολογία 20)

Παράρτημα, Μέρος Α, παράγραφος 3α (νέα)

>Κείμενο μετά την ψηφοφορία στο ΕΚ>

3α. Εκπόνηση έκθεσης με θέμα την κατάσταση της υγείας στην Ευρωπαϊκή Ένωση, στο πλαίσιο του προγράμματος «Δείκτες υγείας».

(Τροπολογία 21)

Παράρτημα, Μέρος Β, παράγραφος 4

>Αρχικό κείμενο>

4. Προώθηση μέσω διαβουλεύσεων με τα κράτη μέλη, της ένταξης της αγωγής σε θέματα υγείας στα σχολικά αναλυτικά προγράμματα και παροχή ενισχύσεων για την ανάπτυξη και διανομή κατάλληλων εκπαιδευτικών προγραμμάτων στον τομέα της υγείας, διδακτικού υλικού και ενοτήτων. Ενίσχυση των σχεδίων επίδειξης και των καινοτόμων μέτρων, με σκοπό την προώθηση υγιεινού τρόπου ζωής και συμπεριφοράς, συμπεριλαμβανομένων των ενισχύσεων που προέρχονται από το European Network of Health Promoting Schools σε συνεργασία με την ΠΟΥ και το Συμβούλιο της Ευρώπης.

>Κείμενο μετά την ψηφοφορία στο ΕΚ>

4. Προώθηση σε συνεννόηση με τα κράτη μέλη, της ένταξης της αγωγής σε θέματα υγείας, συμπεριλαμβανομένης της σεξουαλικής αγωγής, στα σχολικά αναλυτικά προγράμματα και ανάπτυξη της ανταλλαγής εμπειριών, διδακτικού υλικού και εκπαιδευτικών, ιδίως μέσω προτύπων σχεδίων, με σκοπό την προώθηση υγιεινού τρόπου ζωής και συμπεριφοράς.

Στήριξη του European Network of Health Promoting Schools σε συνεργασία με την ΠΟΥ και το Συμβούλιο της Ευρώπης.

(Τροπολογία 22)

Παράρτημα, Μέρος Β, παράγραφος 4α (νέα)

>Κείμενο μετά την ψηφοφορία στο ΕΚ>

4α. Υποστήριξη φιλανθρωπικών ή ανεγνωρισμένων οργανώσεων που παρέχουν καθοδήγηση και πληροφορίες σε μεσήλικα και ηλικιωμένα άτομα, και ιδιαίτερα γυναίκες, σε θέματα υγείας.

(Τροπολογίες 23, 50 και 46)

Παράρτημα, Μέρος Β, παράγραφος 5

>Αρχικό κείμενο>

5. Υποστήριξη της εφαρμογής μέτρων αγωγής σε θέματα υγείας στο χώρο εργασίας, ιδίως σε συνάρτηση με την πρόληψη της κατάχρησης οινοπνευματωδών ποτών και της κατανάλωσης καπνού καθώς και τη διατροφή.

>Κείμενο μετά την ψηφοφορία στο ΕΚ>

5. Υποστήριξη, σε συνεργασία με τους κοινωνικούς εταίρους, της εφαρμογής μέτρων αγωγής σε θέματα υγείας, προαγωγής της υγείας, της ασφάλειας και της πρόληψης στο χώρο εργασίας, και σε όλους τους τομείς δραστηριότητας σε συνάρτηση με την πρόληψη της κατάχρησης οινοπνευματωδών ποτών και της κατανάλωσης καπνού καθώς και τη διατροφή, και ιδίως μέτρων που αφορούν την πρόληψη των επαγγελματικών ασθενειών, τα οποία λαμβάνονται σε συνεργασία με τους κοινωνικούς εταίρους και λαμβάνουν υπόψη τον ειδικό χαρακτήρα των επαγγελματικών δραστηριοτήτων που αναπτύσσονται στο χώρο εργασίας. Στο πλαίσιο αυτής της εκπαιδευτικής πολιτικής για την υγεία και την πρόληψη, το Ευρωπαϊκό Κοινοβούλιο ενθαρρύνει όλα τα θεσμικά όργανα της Ευρωπαϊκης Ένωσης να προσανατολίσουν τις προσπάθειές τους προς τη δημιουργία κτιριακού περιβάλλοντος μη καπνιζόντων.

(Τροπολογία 24)

Παράρτημα, Μέρος Β, παράγραφος 5α (νέα)

>Κείμενο μετά την ψηφοφορία στο ΕΚ>

5α. Υποστήριξη μέτρων αγωγής σε θέματα υγείας, προαγωγής της υγείας και της ασφάλειας μέσα στην κατοικία και στους χώρους γύρω από αυτήν, ιδίως όσον αφορά τη στάση απέναντι στους κινδύνους οικιακών ατυχημάτων.

(Τροπολογία 25)

Παράρτημα Μέρος Β, παράγραφος 6

>Αρχικό κείμενο>

6. Υποστήριξη των σχεδίων αγωγής σε θέματα υγείας για νέους και εφήβους που έχουν εγκαταλείψει το σχολικό σύστημα σε χώρους όπως είναι τα αθλητικά κέντρα, τα κέντρα δραστηριοτήτων αναψυχής και τα κέντρα κοινωνικοπολιτιστικής δράσης, συμπεριλαμβανομένων των κοινοτόμων μέσων για την παροχή συνεχούς και συστηματοποιημένης αγωγής σε θέματα υγείας.

>Κείμενο μετά την ψηφοφορία στο ΕΚ>

6. Υποστήριξη, συντονισμός και αξιολόγηση σχεδίων αγωγής σε θέματα υγείας, συμπεριλαμβανομένης της σεξουαλικής αγωγής, για νέους και εφήβους που έχουν εγκαταλείψει το σχολικό σύστημα, που έχουν εκπονηθεί και εφαρμόζονται είτε από επίσημους οργανισμούς είτε από ιδιωτικούς φορείς και ΜΚΟ, σε χώρους όπως είναι τα αθλητικά κέντρα, τα κέντρα δραστηριοτήτων αναψυχής και τα κέντρα κοινωνικοπολιτιστικής δράσης, συμπεριλαμβανομένων των κοινοτόμων μέσων για την παροχή συνεχούς και συστηματοποιημένης αγωγής σε θέματα υγείας.

(Τροπολογία 26)

Παράρτημα, Μέρος Β, παράγραφος 6α (νέα)

>Κείμενο μετά την ψηφοφορία στο ΕΚ>

6α. Ενίσχυση του συντονισμού στον τομέα της αγωγής σε θέματα υγείας με τα ειδικά προγράμματα «καρκίνος», «AIDS» και «τοξικομανία».

(Τροπολογία 27)

Παράρτημα, Μέρος Β, παράγραφος 6β (νέα)

>Κείμενο μετά την ψηφοφορία στο ΕΚ>

6β. Υποστήριξη των σχεδίων αγωγής σε θέματα υγείας προσιτών στα λιγότερο ευνοημένα στρώματα του πληθυσμού.

(Τροπολογία 28)

Παράρτημα, Μέρος Β, παράγραφος 6γ (νέα)

>Κείμενο μετά την ψηφοφορία στο ΕΚ>

6γ. Υποστήριξη καινοτόμων προτύπων προγραμμάτων που αφορούν μόνιμα και συστηματοποιημένα μέτρα αγωγής για ενήλικες σε θέματα υγείας.

(Τροπολογία 29)

Παράρτημα, Μέρος Β, παράγραφος 6δ (νέα)

>Κείμενο μετά την ψηφοφορία στο ΕΚ>

6δ. Υποστήριξη προγραμμάτων εκπαίδευσης στον τομέα της υγείας για ηλικιωμένους στην τοπική τους κοινότητα, που εκπονούνται και εφαρμόζονται είτε από ανεγνωρισμένους φορείς είτε από ιδιωτικούς συλλόγους και μη κυβερνητικές οργανώσεις, συμπεριλαμβανομένων καινοτόμων μέσων για την παροχή συνεχούς και συστηματοποιημένης αγωγής σε θέματα υγείας με στόχο τη βελτίωση της υγείας του πληθυσμού και τη μείωση των εξόδων υγειονομικής περίθαλψης.

(Τροπολογία 30)

ΠΑΡΑΡΤΗΜΑ, Μέρος Γ, παράγραφος 8

>Αρχικό κείμενο>

8. Προώθηση της συνεργασίας μεταξύ των κρατών μελών όσον αφορά το περιεχόμενο των προγραμμάτων και των δραστηριοτήτων κατάρτισης στους τομείς της δημόσιας υγείας και της προαγωγής της υγείας υπέρ των εργαζομένων, των μελών της διοίκησης, των διαχειριστών και των υπευθύνων για τη λήψη αποφάσεων με έμφαση στις διεπιστημονικές προσεγγίσεις.

>Κείμενο μετά την ψηφοφορία στο ΕΚ>

8. Προώθηση της ανταλλαγής ενοτήτων εκπαιδευτικού υλικού και εκπαιδευτικών εμπειριών στους τομείς της δημόσιας υγείας και της προαγωγής της υγείας υπέρ των εργαζομένων, των μελών της διοίκησης, των διαχειριστών και των υπευθύνων για τη λήψη αποφάσεων με έμφαση στις διεπιστημονικές προσεγγίσεις.

(Τροπολογία 31)

Παράρτημα, Μέρος Γ, παράγραφος 9

>Αρχικό κείμενο>

9. Ενίσχυση των δραστηριοτήτων κατάρτισης που αφορούν την αγωγή σε θέματα υγείας στα σχολεία και προορίζονται για το διδακτικό και το λοιπό εξειδικευμένο προσωπικό συμπεριλαμβανομένης της ανάπτυξης διδακτικών ενοτήτων, βοηθημάτων και υλικού. Υποστήριξη της κατάρτισης των εργαζομένων στο χώρο της υγείας, με σκοπό την πρόληψη των ασθενειών, τον έγκαιρο εντοπισμό του αλκοολισμού και την ενημέρωση του κοινού όσον αφορά τη χρήση φαρμάκων και τον καθορισμό φαρμακευτικής αγωγής ιδία πρωτοβουλία.

>Κείμενο μετά την ψηφοφορία στο ΕΚ>

9. Ενίσχυση των δραστηριοτήτων κατάρτισης που αφορούν την αγωγή σε θέματα υγείας στα σχολεία και προορίζονται για το διδακτικό και το λοιπό εξειδικευμένο προσωπικό συμπεριλαμβανομένης της ανάπτυξης διδακτικών ενοτήτων, βοηθημάτων και υλικού.

(Τροπολογία 48)

Παράρτημα, Μέρος Γ, παράγραφος 9α (νέα)

>Κείμενο μετά την ψηφοφορία στο ΕΚ>

9α. Ενίσχυση της κατάρτισης των εργαζομένων στον τομέα της υγείας με στόχο την προαγωγή της υγείας, την πρόληψη, τον έγκαιρο εντοπισμό ασθενειών και την παροχή πληροφοριών στο κοινό για τη χρήση φαρμάκων, συμπεριλαμβανομένων των φαρμάκων γενικής χρήσης και των φαρμάκων που λαμβάνονται ιδία πρωτοβουλία.

(Τροπολογία 33)

Παράρτημα, Μέρος Γ, παράγραφος 9β (νέα)

>Κείμενο μετά την ψηφοφορία στο ΕΚ>

9β. Υποστήριξη σε δράσεις κατάρτισης των εργαζομένων στο χώρο της υγείας και στην προσέγγιση των διαφόρων κύκλων, ιδιαίτερα δε στη μελέτη των τρόπων ζωής και της νοοτροπίας των λιγότερο ευνοημένων στρωμάτων του πληθυσμού.

(Τροπολογίες 34 και 49)

Παράρτημα, Μέρος Δ, παράγραφος 10

>Αρχικό κείμενο>

10. Υποστήριξη των ολοκληρωμένων ενεργειών και σχεδίων για την προαγωγή της υγείας που αφορούν τις μειονεκτικές ή ευάλωτες ομάδες και ιδιαίτερα συγκεκριμένες γεωγραφικές περιοχές και οι οποίες ενσωματώνουν την διατομεακή διάσταση της προαγωγής της υγείας.

>Κείμενο μετά την ψηφοφορία στο ΕΚ>

10. Υποστήριξη των ολοκληρωμένων ενεργειών και σχεδίων για την προαγωγή της υγείας που αφορούν ιδιαίτερα τις ομάδες που χαρακτηρίζονται «υψηλού κινδύνου» λόγω της ευάλωτης θέσης τους και του κοινωνικού αποκλεισμού τον οποίο υφίστανται (όπως οι ηλικιωμένοι), των κοινωνικοπολιτισμικών ιδιομορφιών τους (μετανάστες) ή λόγω του γεγονότος ότι βρίσκονται σε λιγότερο ευνοημένες ή απομακρυσμένες περιοχές της Ευρωπαϊκής Ένωσης, επίσης σε συνεργασία με τις διεθνείς οργανώσεις και τους μη κυβερνητικούς οργανισμούς που ασχολούνται κατ' εξοχήν με την υγεία ή που λειτουργούν στον τομέα της κοινωνικής ένταξης. Ενσωμάτωση της προώθησης της υγείας στα προγράμματα καταπολέμησης του κοινωνικού αποκλεισμού και της διαβίωσης υπό συνθήκες αβεβαιότητας.

(Τροπολογία 35)

Παράρτημα, Μέρος Δ, παράγραφος 11

>Αρχικό κείμενο>

11. Ανάλυση του ρόλου της ισορροπημένης διατροφής ως μέσου προαγωγής της υγείας καθώς και της διατροφής στο πλαίσιο της αιτιολογίας των ασθενειών και συγκεκριμένα των καρδιαγγειακών ασθενειών. Προώθηση της νάλυσης, αξιολόγησης και ανταλλαγής εμπειριών όσον αφορά καινοτόμα μέτρα για την πρόληψη καρδιαγγειακών και συναφών ασθενειών.

>Κείμενο μετά την ψηφοφορία στο ΕΚ>

11. Χρηματοδότηση μελετών σχετικά με το ρόλο της διατροφής και των άλλων παραγόντων που συνδέονται με τον τρόπο ζωής στην αιτιολογία των ασθενειών και σχετικά με την ενημέρωση του ευρύτερου κοινού με στόχο την καλύτερη κατανόηση των βασικών αρχών της διατροφής και των νέων τεχνικών και μεθόδων παρασκευής τροφίμων. Η Επιτροπή οφείλει να εξασφαλίσει περαιτέρω ενσωμάτωση θεμάτων υγείας σε άλλους τομείς κοινοτικής πολιτικής.

(Τροπολογία 36)

Παράρτημα, Μέρος Δ, παράγραφος 11α (νέα)

>Κείμενο μετά την ψηφοφορία στο ΕΚ>

11α. Προώθηση της ανταλλαγής εμπειριών και πληροφοριών και στήριξη των δράσεων πρόληψης των καρδιαγγειακών ασθενειών και των συναφών παθήσεων, καθώς και των συχνών χρόνιων παθήσεων.

(Τροπολογία 37)

Παράρτημα, Μέρος Δ, παράγραφος 11β (νέα)

>Κείμενο μετά την ψηφοφορία στο ΕΚ>

11β. Προώθηση της ανταλλαγής εμπειριών και πληροφοριών και στήριξη στις ενέργειες και εκστρατείες καταπολέμησης της υπερβολικής κατανάλωσης οινοπνευματωδών και των υγιειονομικών και κοινωνικών επιπτώσεών της.

(Τροπολογία 38)

Παράρτημα, Μέρος Δ, παράγραφος 11γ (νέα)

>Κείμενο μετά την ψηφοφορία στο ΕΚ>

11γ. Στήριξη των δράσεων πρόληψης, όπως οι δραστηριότητες που εξασφαλίζουν την προώθηση της τακτικής σωματικής άσκησης, οι εκστρατείες για την προαγωγή των ορθών μεθόδων υγιεινής, οι εκστρατείες εμβολιασμού, η έγκαιρη διάγνωση ασθενειών και η εκμάθηση της σωματικής και πνευματικής υγιεινής.

(Τροπολογία 39)

Παράρτημα, Μέρος Δ, παράγραφος 11δ (νέα)

>Κείμενο μετά την ψηφοφορία στο ΕΚ>

11δ. Υποστήριξη των μελετών με θέμα τη γήρανση του πληθυσμού της Ευρωπαϊκής Ένωσης και της ανταλλαγής εμπειριών σχετικά με την πρόληψη των σχετικών ασθενειών, σε συντονισμό με τα άλλα ειδικά προγράμματα, ιδίως δε με το πρόγραμμα «ΒΙΟΜΕD».

(Τροπολογία 40)

Παράρτημα, Μέρος Δ, παράγραφος 11ε (νέα)

>Κείμενο μετά την ψηφοφορία στο ΕΚ>

11ε. Προώθηση της ανταλλαγής εμπειριών και πληροφοριών και υποστήριξη σε εκστρατεία σεξουαλικής αγωγής και αντισύλληψης.

(Τροπολογία 41)

Παράρτημα, Μέρος Δ, παράγραφος 11στ (νέα)

>Κείμενο μετά την ψηφοφορία στο ΕΚ>

11στ. Προώθηση των ανταλλαγών εμπειρίας και ενημέρωσης και υποστήριξη των μέτρων πρόληψης στον τομέα των αλλεργιών και των μολύνσεων που προέρχονται από αλλεργικές παθήσεις.

(Τροπολογία 47)

Παράρτημα, Μέρος Δ, παράγραφος 12

>Αρχικό κείμενο>

12. Υποστήριξη των ενεργειών σχετικά με τη φαρμακευτική περίθαλψη, συμπεριλαμβανομένης και αυτής που γίνεται ιδία πρωτοβουλία, σε συνεργασία με τους παθολόγους ιατρούς και τους φαρμακοποιούς, καθώς και υποστήριξη των προσπαθειών παρακολούθησης της ανάπτυξης πρακτικών και εκτίμηση των συνεπειών τους.

>Κείμενο μετά την ψηφοφορία στο ΕΚ>

12. Υποστήριξη των ενεργειών σχετικά με την ορθολογική χρήση των φαρμάκων και κυρίως των φαρμάκων γενικής χρήσης και των φαρμάκων που λαμβάνονται ιδία πρωτοβουλία καθώς και ενεργειών για την παρακολούθηση της εξέλιξης αυτών των πρακτικών και των συνεπειών τους σε συνεργασία με τους παθολόγους ιατρούς και τους φαρμακοποιούς.

(Τροπολογία 43)

Παράρτημα, Μέρος Δ, παράγραφος 12α (νέα)

>Κείμενο μετά την ψηφοφορία στο ΕΚ>

12α. Ενίσχυση κέντρων τα οποία συλλέγουν και διαδίδουν ανεξάρτητες πληροφορίες σχετικά με τη λογική χρήση και την ενέργεια των φαρμάκων.

(Τροπολογία 44)

Παράρτημα, Μέρος Ε, παράγραφος 13

>Αρχικό κείμενο>

13. Έρευνες και συγκριτικές αναλύσεις των διαρθρώσεων και στρατηγικών που εφαρμόζονται στον τομέα της προαγωγής της υγείας και εκτίμηση των πολιτικών αυτών, καθώς και ενέργειες για την ενθάρρυνση και υποστήριξη της συνεργασίας μεταξύ των κρατών μελών όσον αφορά τις διάφορες στρατηγικές πτυχές της δημόσιας υγείας και της προαγωγής της υγείας.

>Κείμενο μετά την ψηφοφορία στο ΕΚ>

13. Έρευνες και συγκριτικές αναλύσεις των διαρθρώσεων και στρατηγικών που εφαρμόζονται στον τομέα της προαγωγής της υγείας και εκτίμηση των πολιτικών αυτών. Ενέργειες για την ενθάρρυνση και υποστήριξη της συνεργασίας μεταξύ των κρατών μελών όσον αφορά τις διάφορες στρατηγικές πτυχές της δημόσιας υγείας και της προαγωγής της υγείας, συμπεριλαμβανομένης της ενίσχυσης δραστηριοτήτων του European Network of Healthy Cities σε συνεργασία με την ΠΟΥ, ειδικότερα στον τομέα της αξιολόγησης πολιτικών προαγωγής της υγείας.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση απόφασης (ΕΚ) του Ευρωπαϊκού Κοινοβουλίου και του Συμβουλίου που αφορά πρόγραμμα κοινοτικής δράσης στον τομέα της προαγωγής, ενημέρωσης, αγωγής και κατάρτισης σε θέματα υγείας εντός του πλαισίου δράσης στον τομέα της δημόσιας υγείας (COM(94)0202 - C4-0079/94 - 94/0130(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(94)0202 - 94/0130(COD)) ((ΕΕ C 252 της 9.9.1994, σελ. 3)),

- έχοντας υπόψη το άρθρο 189Β, παράγραφος 2 της Συνθήκης ΕΚ και το άρθρο 129 της Συνθήκης ΕΚ, σύμφωνα με τα οποία του υπεβλήθη η πρόταση από την Επιτροπή (C4-0079/94),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Προϋπολογισμών, της Επιτροπής Κοινωνικών Υποθέσεων και Απασχόλησης και της Επιτροπής Πολιτισμού, Νεότητας, Παιδείας και Μέσων Ενημέρωσης (Α4-0018/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα εκδόσει σύμφωνα με το άρθρο 189Β, παράγραφος 2 της Συνθήκης ΕΚ, τις τροποποιήσεις που ενέκρινε το Σώμα[semigr ]

4. υπενθυμίζει ότι η Επιτροπή είναι υποχρεωμένη να παρουσιάσει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Σώμα[semigr ]

5. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.